
Macarie, meşterul de tipar slavon 

începuturile lui Macarie tipograful nu sânt cunoscute. De sigur va fi petrecut un 
timp la Veneţia, unde se va fi invatat sa umble cu slovele. Aşezat peste puţin pe langa 
micii dinasti Cernoievici din Muntenegru, ramasita veşnic ameninţata a marelui principat 
de odinioară al Zentei, el inalta numele lor prin tipărirea celei d'intaiu Psaltiri slavone si a 
doua cârti de rugăciuni si cântări. Asupra ocrotitorului lui insa, Gheorghe Cernoievici, se 
abătu nenorocirea când Turcii pătrunseră si in acest colt depărtat al Apusului balcanic. 
Macarie, chemat poate de Mximian, se indrepta atunci către tara, vestita intre toţi creştinii 
rasariteni pentru iubirea de lege, simţul de arta si dărnicia ei, a lui Radu-cel-Mare. In 
1507 inca, era aici si incepea tipărirea unui frumos Liturghieriu,- cu slove mari, drepte, de 
tăietura venetiana si măiestre impletituri de linii, ca in manuscriptele moldoveneşti si 
bistritene,- care se imparti numai câteva luni după moartea celui d'intaiu ctitor la tiparului 
romanesc, la 10 Novembre 1508. La Dealu, sau, mai curând, pentru ca aici lucrul de 
impodobire a urmat pana la vremea lui Neagoe, la Bistriţa Craiovestilor, unde se zice ca 
si Maximian ar fi serbat nunta Militei, s'a făcut aceasta nobila lucrare de arta. 

La sfârşitul textului Liturghiilor, Macarie da cu slove roşii, in chinovarul păstrat 
pentru împăraţi, numele lui "Io Mihnea Marele Voevod a toata tara Ungrovlahiei si al 
pârtilor de langa Dunăre, fiul marelui Io Vlad Voevod", adăugând astfel la titlul obişnuit 
al Voevozilor munteni parti care amintesc pe al marilor Voevozi sârbi din Zenta si 
Hertegovina, stăpâni si ai "termului Marii". Pe Mitropolit nu-1 pomeneşte, si poate nici nu 
va fi fost unul pe acea vreme, sau puterea lui era prea slaba pentru acest călugăr străin 
privilegiat sa-si simtă datoria de a-1 aminti. 

Aceasta acţiune culturala, aceasta viata paşnica in ierarhie orânduita fura 
intrerupte prin scurta stăpânire vijelioasa a "fiului lui Tepes". Despre răutatea lui vorbeşte 
biograful lui Nifon, dar ni e ingaduit a crede ca patima lui Mihnea de a tăia si a prigoni a 
fost atatata si de uneltirile Craiovestilor, cari voiau sa smulgă puterea pentru dansii. In 
1509 fura ucişi boierii necredincioşi, ceva mai mult de un an după aşezarea in Scaun a 
Domnului cel nou; Craiovestii se ridicară atunci in arme si Mihnea trebui sa li jure ca-I va 
cruţa. Dar, neavand totuşi incredere in el si manati de dorinţa stăpânirii, ei trecură peste 
Dunăre, la Nicopol, adapostindu-se pe langa puternicul sangeac al pârtilor bulgăreşti si 
sârbeşti, Ali-beg Mihalogli. Atunci Mihnea trimese oaste pe moşiile pribegilor; casele lor 
oltene fura nimicite si tunurile domneşti batura in zidurile Bistriţei, care fura, spune 
scriitorul din Athos, "surpate" cu totul. Aceiaşi soarta o avu si bolnita Bistriţei, pe care o 
zidise un nepot al Banului Barbu si al celorlalţi fraţi, Neagu sau Neagoe, născut din 
căsătoria surorii lor Neaga cu Basarab-cel-Tanar,- boiernaş plin de evlavie care fusese 
ingrijitorul, "socotitorul" pus de Domnie pe langa Nifon in timpul petrecut de acesta in 
tara. Planul de a arde pe "toţi" egumenii, despre care vorbeşte tot laudatorul lui Nifon, 
poate fi pus la indoiala, ca si tăierea nasurilor acelor preoţi cari se aflau in multele sate ale 
Craiovestilor. Peste puţin insa spahii si ienicerii din cetăţile Dunării intrară cu Craiovestii 
in tara, aducând Domn nou, cucernic, pe fratele cel mai tanar al lui Radu-cel-Mare, pe 
Vlad- Vodă zis Vladut. Oastea veni in trei cete, si aceia pe care o aducea Neagoe lovi pe 
Mircea fiul Mihnei la mănăstirea Cotmeana si-1 puse pe fuga,"descult si descins", 



"impacand mănăstirea si călugării de frica ce avea". Mihnea fugi peste munţi, si se aşeza 
la Sibiiu, unde obişnuia sa cerceteze biserica latina; la ieşirea de la slujba ii ucise acolo 
Dimitrie Iacsici cel Tanar, ruda lui Vladut, si pretendentul Danciu, din acelaşi neam al 
Basarabestilor, tot fiu al lui Basarab-cal-Tanar. Si ei fura omorâţi in lupta, si astfel 
Neagoe ramase represintantul drepturilor basarabesti asupra Terii-Romanesti. 

Bogdaninsa, soţul Caplei, capata o inraurire covârşitoare asupra tânărului sau 
cumnat, si aceasta nemultami iarasi pe Craiovesti, de si ei nu mai puteau spune de dansul 
ca de Mihnea ca nu tine legea, căci Vladut ocrotia pe Macarie, care dădu in stăpânirea lui 
scurta o a doua tipăritura a sa, Octoihul din 1510. Iaras Mehmed-beg veni in tara, si el 
taie capul bitului copilandru domnesc la Bucureşti, in ziua de 23 Ianuar 1512, un an după 
moartea Caplei lui Bogdan. Acest urat omor se lămureşte prin hotărârea Craiovestilor de 
a inlatura tot neamul lui Radu-cel-Mare, pentru ca astfel Basarabestii lor sa poată carmui 
in linişte. 



